cyanic-selkie/wikianc huggingface dataset:
सदिश राशि
सदिश गुणन
दो सदिशों को गुणा करने का एक और तरीका है, जिसे 'अदिश गुणन' (स्केलर गुणन) कहते हैं। अदिश गुणन के परिणामस्वरुप एक अदिश राशि मिलती है, इसलिये इसका नाम 'अदिश गुणन' है। अदिश गुणन को बिन्दु (डॉट) द्वारा दर्शाया जाता है।
और
भौतिकी में बल तथा बल द्वारा वस्तु में किये गये विस्थापन का अदिश गुणन करके से कार्य की गणना की जाती है।
गंगाशरण सिंह
गंगाशरण सिंह (१९०५ - १९८८) भारत के स्वतंत्रता-संग्राम-सेनानी, राज्यसभा-सदस्य एवं हिन्दी साहित्यकार थे। वे भारतीय राष्ट्रीय कांग्रेस के प्रमुख नेताओं में थे तथा कांग्रेस सोसलिस्ट पार्टी के संस्थापकों में से थे।
वे बिहार से तीन बार राज्यसभा के सदस्य रहे (1956–62, 1962-68 तथा 1968-1974 तक नामित सदस्य)। वे बाबू राजेन्द्र प्रसाद के निकट सहयोगी थे। पटना में जयप्रकाश नारायण और गंगा बाबू एक ही घर में साथ-साथ रहते थे।
जीवनी
गंगा बाबू का जन्म पटना जिले के खड़गपुर में हुआ था। १९२८ में उन्होने पटना से मासिक 'युवक' का प्रकाशन आरम्भ किया। आचार्य नरेन्द्र देव के विचारों से प्रेरित और प्रभावित इस पत्र के लिये उन्होने अपने जीवन की सारी संचित पूँजी लगा दी थी। उसके जब्त हो जाने पर वे साप्ताहिक 'जनता' निकालने लगे। हिन्दी, संस्कृत, बांग्ला, उर्दू, गुजराती और अंग्रेजी के मर्मज्ञ विद्वान गंगा बाबू ने स्वतंत्रता आन्दोलन में अनेक बार जेल की यातना सही। वे सही अर्थों में एक लोकनेता थे। दबंग और प्रखर गंगाबाबू की स्पष्तवादिता से कैइ लोग काँपते थे।
हिन्दीसेवा
उन्होने हिन्दी को राष्ट्रभाषा के पद पर संस्थापित करने के लिये अथक प्रयास किया। वे भारतीय ज्ञानपीठ के संस्थापक न्यासी-बोर्ड के सदस्य थे। केन्द्रीय हिन्दी संस्थान, आगरा ने उनके नाम पर "गंगाशरण सिंह सम्मान" की स्थापना की है। बिहार सरकार भी उनके नाम पर एक साहित्य पुरस्कार प्रदान करती है।
रस चिकित्‍सा
पारा और गंधक के साथ काष्‍ठादिक औषधियों के योग से बनने वाली दवाओं को रसौषधि कहते हैं। रसौषधियों से रोगों की चिकित्‍सा जब की जाती है तब इसे रस चिकित्‍सा कहते हैं।
मानसरोवर
मानसरोवर तिब्बत में स्थित एक झील है। हिन्दू तथा बौद्ध धर्म में इसे पवित्र माना गया है।
भूगोल
यह झील लगभग 320 वर्ग किलोमाटर के क्षेत्र में फैला हुआ है। इसके उत्तर में कैलाश पर्वत तथा पश्चिम में राक्षसताल है। यह समुद्रतल से लगभग 4556 मीटर की ऊंचाई पर स्थित है। इसकी परिमिति लगभग 88 किलोमीटर है और औसत गहराई 90 मीटर।
धार्मिक पहलू
हिन्दू धर्म में इसे पवित्र माना गया है। इसके दर्शन के लिए हज़ारों लोग प्रतिवर्ष कैलाश मानसरोवर यात्रा में भाग लेते है। हिन्दू विचारधारा के अनुसार यह झील सर्वप्रथम भगवान ब्रह्मा के मन में उत्पन्न हुआ था। संस्कृत शब्द मानसरोवर, मानस तथा सरोवर को मिल कर बना है जिसका शाब्दिक अर्थ होता है - मन का सरोवर। यहां देवी सती के शरीर का दांया हाथ गिरा था। इसलिए यहां एक पाषाण शिला को उसका रूप मानकर पूजा जाता है। यहां शक्तिपीठ है।
जैन धर्म तथा तिब्बत के स्थानीय बोनपा लोग भी इसे पवित्र मानते हैं।
इस झील के तट पर कई मठ भी हैं।
यौन प्रतीकात्मकता
किसी निर्जीव वस्तु या अ-यौनांग के माध्यम से यौन लक्ष्य की प्राप्ति यौन प्रतीकात्मकता ( Sexual fetishism या erotic fetishism) कहलाती है।
झबीरन
झबीरन (Jhabiran) भारत के उत्तर प्रदेश राज्य के सहारनपुर ज़िले की देवबन्द तहसील में स्थित एक गाँव है।
पण्डित वासुदेव चतुर्वेदी
जीवन परिचय
पण्डित वासुदेव चतुर्वेदी जी का जन्म ०१ मई १९२७ को जौनपुर शहर से मिर्ज़ापुर की ओर शहर से १० किलोमीटर दूर रामदयालगंज बाज़ार से २ किलोमीटर दहिने ओर उंचनी कलां गांव में हुआ था।
इनका प्रारंभिक जीवन अत्यंत संघर्ष पूर्ण रहा, इन्होंने अत्यंत संघर्षों के बाद सन् १९९५ में ६८ वर्ष की आयु में महर्षि महेश योगी संस्था में ज्योतिष विशेषज्ञ के पद पर आसीन हुए और पांच वर्षों तक वहां कार्यरत रहे।
इसके पश्चात सन् २००१ में उन्होंने महर्षि महेश योगी संस्था से सेवा निवृत्ति का निवेदन किया, और फिर वापस अपने शहर जौनपुर में वापस आ गए और फिर निरंतर यहीं रहकर लोगो की सेवा की।
अफ्रीकी जंगली बिल्ली
अफ्रीकी जंगली बिल्ली (African wildcat), जिसका वैज्ञानिक नाम फ़ीलिस लाइबिका (Felis lybica) है, बिल्लीनुमा (फ़ेलिडाए) स्तनधारियों के फ़ीलिस वंश की एक जीववैज्ञानिक जाति है। यह अफ्रीका, पश्चिमी एशिया, मध्य एशिया और भारतीय उपमहाद्वीप में रहती है।
गणेश शंकर विद्यार्थी स्मारक इंटरमीडियेट कालेज
स्वतंत्रता संग्राम सेनानी, राजनेता एवं शिक्षाविद प्रो० शिब्बन लाल सक्सेना ने इस विद्यालय की स्थापना सन 1938 में अपने प्रथम राजनैतिक गुरु गणेश शंकर विद्यार्थी के नाम से की । यह जनपद का प्रख्यात विद्यालय है। वर्तमान में डॉ बलराम भट्ट इस विद्यालय के प्रबंधक/अध्यक्ष हैं। श्री विजय बहादुर सिंह इस विद्यालय के प्रधानाचार्य है। यह एक सहायता प्राप्त अशासकीय विद्यालय है।
हरदास-बीघा गाँव, खुसरुपूर (पटना)
हरदास-बीघा खुसरुपूर, पटना, बिहार स्थित एक गाँव है।
पल्लूर
पल्लूर (Palloor) भारत के पुदुच्चेरी केन्द्रशासित प्रदेश के माहे ज़िले में स्थित एक गाँव है।
वी॰ षडमुखनाथन
प्रारभिक जीवन व करियर
षडमुखनाथन का जन्म 1949 में तंजावुर, तमिलनाडु में हुआ। 1970 में मद्रास विश्वविद्यालय से राजनीति विज्ञान से इन्होंने अपना एम.फिल. पूरा किया व मद्रास विश्वविद्यालय की कुलपति टी.पी. मीनाक्षी सुंदरम से स्वर्ण पदक प्राप्त किया।1962 में ये राष्ट्रीय स्वयंसेवक संघ से जुड़ गए। 2003 में ये भारतीय जनता पार्टी से जुड़े, जहाँ ये भाजपा संसद कार्यालय और विदेशी मामलों के अतिरिक्त सचिव बने, बाद में रक्षा और अनुसंधान सेल में इन्हें नियुक्त किया गया। इन्होंने तमिल में तीन किताबें व इंग्लिश, तमिल के प्रसिद्ध समाचार पत्र और पत्रिकाओं में 600 से अधिक लेख लिखे हैं।
दादरा नगर हवेली मुक्ति संग्राम
सन्‌ १९५४ में भारत को स्वतंत्र हुए ७ वर्ष हो चुके थे। अंग्रेजों के जाने के साथ ही फ्रांस ने एक समझौते के तहत पांडिचेरी, कारिकल, चन्द्रनगर आदि क्षेत्र भारत सरकार को दे दिए, किन्तु अंग्रेजों के पूर्व आए पुर्तगालियों ने भारत में अपने पैर जमाए रखे। शेष भारत स्वतंत्र हो जाने के बाद भी पुर्तगाली शासक सालाजार भारत छोड़ने को तैयार नहीं था। पुर्तगालियों ने डॉ॰ राम मनोहर लोहिया के नेतृत्व में चल रहे सत्याग्रह आन्दोलन को पूर्णत: समाप्त करने का निर्णय लिया। गोवा, दीव-दमन और दादरा नगर हवेली के स्वतंत्र होने की उम्मीद आंखों से ओझल होने लगी थी। स्वतंत्रता मिलने के बाद भी हमारी मातृभूमि का कुछ हिस्सा परतंत्र था, इसका दु:ख सबको था। कुछ तरुणों ने "आजाद गोमान्तक दल' की स्थापना कर इस दिशा में प्रयत्न किया। किन्तु भारत सरकार निष्क्रिय रही। इस निष्क्रियता के कारण कुछ युवकों ने स्वतंत्र क्रांति की योजना बनाई। इस हेतु महाराष्ट्र-गुजरात की सीमा से लगा दादरा नगर हवेली का एक हिस्सा निश्चित किया गया। सर्वश्री शिवशाहीर बाबा साहब पुरन्दरे, संगीतकार सुधीर फड़के, खेलकूद प्रसारक राजाभाऊ वाकणकर, शब्दकोश रचयिता विश्वनाथ नरवणे, मुक्ति के पश्चात्‌ दादरा नगर हवेली के पुलिस अधिकारी बने नाना काजरेकर, पुणे महानगर पालिका के सदस्य श्रीकृष्ण भिड़े, नासिक स्थित भोंसले मिलिट्री स्कूल के मेजर प्रभाकर कुलकर्णी, ग्राहक पंचायत के बिन्दु माधव जोशी, पुणे विश्वविद्यालय के पूर्व कुलपति श्रीधर गुप्ते आदि उस समय २५-३० वर्ष के युवक थे। ये लोग उस समय रा.स्व. संघ के महाराष्ट्र के सर्वोच्च अधिकारी श्री बाबाराव भिड़े व श्री विनायक राव आप्टे से मिले और उनके सम्मुख सशस्त्र क्रांति की योजना रखी। सम्पूर्ण सोच-विचार के पश्चात्‌ अन्तिम निर्णय लिया गया।
इस प्रकार युद्धस्थल की छोटी-छोटी जानकारी, शस्त्र सामग्री एवं पैसा इकट्ठा होने के पश्चात्‌ श्री बाबाराव भिड़े ने पुणे के तरुणों को प्रतिज्ञा दिलाई। स्पष्ट शब्दों में सूचनाएं दीं एवं इस हेतु पथ्य-पालन करने के लिए कहाश् और "मेरा रंग दे बसंती चोला'-गीत गाते-गाते रा.स्व. संघ के संस्कारों से संस्कारित देशभक्तों की टोली अदम्य साहस के साथ निकल पड़ी। ३१ जुलाई की दोपहर में रेल से पुणे की एक टोली मुम्बई हेतु रवाना हुई। रास्ते में तलेगांव के वीर उनके साथ आ मिले। और उसी रात ये सभी गुजरात के लिए रवाना हुए। गुजरात-महाराष्ट्र की सीमा पर स्थित वापी शहर में पहला पड़ाव हुआ, जहां उन्हें आन्दोलन की पूरी जानकारी दी गई। श्री वाकणकर एवं श्री काजरेकर के नेतृत्व में दो अलग-अलग गुट बनाए गए। रात के अंधेरे और मूसलाधार वर्षा में भी ये सभी सावधानीपूर्वक आगे बढ़ने लगे। श् सिलवासा पुलिस चौकी के परिसर में आते ही पटाखे फूटने लगे। पुर्तगाली सैनिकों को वह आवाज बन्दूकों की आवाज लगी। वे डर गए और थोड़े ही समय पश्चात्‌ "आजाद गोमान्तक दल जिन्दाबाद, भारत माता की जय'-इन नारों के साथ विभिन्न गुट पुलिस चौकी में आ धमके। श् श्री विष्णु भोपले ने सामना करने आए एक सैनिक का हाथ काट डाला। यह देखकर बाकी सैनिक डर गए और इन सैनिकों ने शरण मांग ली। इन वीरों ने पुलिस चौकी एवं अन्य स्थानों को निष्कंटक कर दिया और २ अगस्त की सुबह पुतर्गाल का झंडा नीचे उतारकर भारत का तिरंगा फहरा दिया।
राष्ट्रगीत के पश्चात्‌ ध्वज-वन्दना हुई और सभी वीर उत्साह से आपस में गले मिले। १५ अगस्त को वहां स्वतंत्रता दिवस समारोह मनाकर सब वीर वापस लौटे। इस आन्दोलन में श्री विनायकराव आप्टे वापी तक उनके साथ चले थे। अपने नेता को अपने साथ चलता देखकर उन वीरों में उल्लास भर गया था। इस सारे आन्दोलन में पुणे में ली गई प्रतिज्ञा को एक क्षण के लिए भी इन वीरों ने भुलाया नहीं। किसी ने भी न तो किसी वस्तु की ओर आंख उठाई और न ही महिलाआें के सम्मान को क्षति पहुंचाई। जिस तरह वे जाते समय अनुशासित थे, उसी तरह वे आते समय भी थे। किन्तु ये लोग अपनी सफलता से गौरवान्वित थे।
इस संग्राम में दो महिलाओं का बहुत बड़ा योगदान था। एक थीं श्रीमती हेमवतीबाई नाटेकर, जिनका भारत की सीमा में सिलवासा के नजदीक एक सेवाश्रम था, जिन्होंने श्री वाकणकर, श्री काजरेकर, श्री नरवणे को पूर्व तैयारी हेतु आश्रम से सभी प्रकार की सहायता दी। यह स्थान क्रांतिकारियों के लिए आश्रय स्थान था। श्रीमती नाटेकर ने सभी प्रकार के खतरे उठाते हुए सहायता की थी। आज वह नहीं है, किन्तु उनका नाम अन्य क्रांतिकारियों के साथ अजर-अमर हो गया है।
दूसरी महिला जिनका अतुलनीय योगदान इस संग्राम में था, वह हैं श्रीमती ललिता फड़के, जो श्री सुधीर फड़के की धर्मपत्नी हैं। इस संग्राम के दौरान वह अधिक से अधिक जानकारी प्राप्त कर अपने सहयोगियों की मदद करती थीं। उन्होंने श्री सुधीर फड़के के साथ निरन्तर कठिन प्रवास किया।
पचास वर्ष पूर्व का यह सशस्त्र क्रांति युद्ध कितना बड़ा था, कितने दिन चला, कितनों के वहां पर बलिदान हुए आदि की कसौटी पर इस संग्राम का मूल्यांकन करना गलत होगा। अहिंसा के काल में यह पहली सशस्त्र क्रांति थी, जिसके कारण गोवा मुक्त हो पाया। इस क्रांति में ऐसे कई युवक सहभागी हुए, जिन्होंने स्वयं की आहुति देने की तैयारी की थी, किन्तु इन लोगों ने अपने लिए कभी प्रसिद्धि प्राप्त नहीं की।
शिक्षक
शिक्षा देने वाले को शिक्षक ( अध्यापक ) कहते हैं। शिक्षिका ( अध्यापिका ) शब्द 'शिक्षक' ( अध्यापक ) का स्त्रीलिंग रूप है। यह एकवचन अथवा बहुवचन दोनों तरह से प्रयुक्त किया जा सकता है।
शिष्य के मन में सीखने की इच्छा को जो जागृत कर पाते हैं वे ही शिक्षक कहलाते हैं।
शिक्षक के द्वारा व्यक्ति के भविष्य को बनाया जाता है एवं शिक्षक ही वह सुधार लाने वाला व्यक्ति होता है। प्राचीन भारतीय मान्यताओं के अनुसार शिक्षक का स्थान भगवान से भी ऊँचा माना जाता है क्योंकि शिक्षक ही हमें सही या गलत के मार्ग का चयन करना सिखाता है।इस बात को कुछ ऐसे प्रदर्शित किया गया है-गुरु:ब्रह्मा गुरुर् विष्णु: गुरु: देवो महेश्वर: गुरु:साक्षात् परम् ब्रह्म तस्मै श्री गुरुवे नम:। कबीर कहते हैं गुरु गोविंद दोऊ खड़े काके लागू पांय बलिहारि गुरु आपनो गोविंद दियो बताय।शिक्षक आम तौर से समाज को बुराई से बचाता है और लोगों को एक सर्वश्रेष्ठ व्यक्ति बनाने का प्रयास करता है। इसलिए हम यह कह सकते है कि शिक्षक अपने शिष्य का सच्चा पथ प्रदर्शक है।
शिक्षक एक समाज सुधारक के रूप में-
शिक्षक ने समाज को हमेशा ही सुधार कर एक नई दिशा दी है। शिक्षक ही हमारे अंदर समाज कल्याण की भावना जागृत करते है। एक साधारण मनुष्य को एक महान योद्धा बनाने से लेकर एक साधारण व्यक्ति को ज्ञानवान, आदर्श बनाने में शिक्षक का ही अहम योगदान है। वास्तव मे शिक्षा देना सबसे बड़ा धर्म का काम है क्योंकि शिक्षा के कारण ही कोई समाज विकसित और सम्पन्न हो सकता है। मनुष्य को शिक्षक बनकर सभी को ज्ञान बाटना चाहिए, जिससे समाज का कल्याण हो।
अच्छे शिक्षक की विशेषता
1- छात्रो एवं शिक्षण मे रुचि
2- प्रजातंत्रात्मक मनोवृति
3- निष्पक्षता एवं स्वस्थ मनोवृति
4- विनोद का भाव
5- अच्छा शिष्टाचार
6- आत्म मूल्यांकन
7- विषयवस्तु की प्रवीणता
8- उत्तम अध्यापन विधि
9- प्रभाव शाली संचार
10- धैर्यवान एवं सहनशीलता
सरकारी शिक्षक बनने के लिए आपके पास स्नातक या उच्च शैक्षणिक योग्यता होनी चाहिए। आपके पास B.Ed या D.El.D (डिप्लोमा इन एलीमेंट्री एजुकेशन) की डिग्री भी होनी चाहिए।
शिक्षक पात्रता परीक्षा (TET) की परीक्षा देने के लिए आपको सबसे पहले राज्य स्तरीय परीक्षा देनी होगी, जो उत्तर प्रदेश माध्यमिक शिक्षा बोर्ड (UPMSP) द्वारा आयोजित की जाती है।
मुंबई इंडियंस
मुंबई इंडियंस (एमआई के रूप में संक्षिप्त) इंडियन प्रीमियर लीग में एक क्रिकेट फ्रैंचाइज़ी है जो मुंबई, महाराष्ट्र की राजधानी पर आधारित है।
शिक्षक
शिक्षा विभाग द्वारा भर्ती होने के लिए आपको ऑनलाइन आवेदन करना होगा।
आवेदन पत्र के साथ दस्तावेज जमा करें - शिक्षा विभाग में आवेदन करते समय आपको अपने शैक्षणिक दस्तावेजों के साथ अन्य आवश्यक दस्तावेज जमा करने होंगे। इसमें आपकी आयु, निवास प्रमाण पत्र, जाति प्रमाण पत्र, टीईटी परीक्षा प्रमाण पत्र आदि शामिल हो सकते हैं।
चयन प्रक्रिया लिखित परीक्षा, साक्षात्कार और शिक्षण परीक्षणों पर आधारित है।
मुंबई इंडियंस
2008 में स्थापित, मुंबई इंडियंस इंडियन प्रीमियर लीग (आईपीएल) में खेलती हैं। टीम का मालिकाना हक भारत की सबसे बड़ी कंपनी रिलायंस इंडस्ट्रीज के पास है, जो अपनी 100% सहायक कंपन इंडियाविन स्पोर्ट्स के माध्यम से है। अपनी स्थापना के बाद से, टीम ने मुंबई में 33,108 क्षमता वाले वानखेड़े स्टेडियम में अपने घरेलू मैच खेले हैं।
शिक्षक
अगर आप शिक्षा के क्षेत्र में नौकरी पाना चाहते हैं तो आपको सबसे पहले शिक्षक पात्रता परीक्षा की तैयारी करनी होगी। इसके लिए आपको किताबें पढ़नी चाहिए और पिछले साल के पेपर्स को पढ़ना चाहिए।
मुंबई इंडियंस
मुंबई इंडियंस का ब्रांड मूल्य $106 मिलियन है, जिससे वह लगातार दूसरे वर्ष आईपीएल की सबसे मूल्यवान फ्रेंचाइज़ी बनीं और मुंबई आईपीएल की पहली फ्रेंचाइज़ी है जिनसे $100 मिलियन का आंकड़ा पार किया है।
शिक्षक
Teacher बनने के बाद बहुत सारे कैरियर ऑप्शन होते हैं। जिन्हें आप टीचर बनाने के बाद प्रगति कर प्राप्त कर सकते है:
शिक्षक समाज को एक नयी दिशा देता है।वह चाहे तो हमारे समाज में फैली कई प्रकार की कुरीतियों,बुराइयों को मिटा सकता है।
मुंबई इंडियंस
मुंबई इंडियंस आईपीएल में सबसे सफल टीम है। उन्होंने फाइनल में रॉयल चैलेंजर्स बैंगलोर को 31 रन से हराकर 2011 में अपना पहला चैंपियंस लीग ट्वेंटी20 जीता। टीम ने 2013 में अपना पहला आईपीएल खिताब जीतकर दोहरी जीत हासिल की, फाइनल में चेन्नई सुपर किंग्स को 23 रन से हरा दिया, और फिर उसी साल, अपने दूसरे चैंपियंस लीग टी20 खिताब जीतने के लिए राजस्थान रॉयल्स को 33 रन से हराया। उन्होंने 24 मई 2015 को अपना दूसरा आईपीएल खिताब जीता और फाइनल में चेन्नई सुपर किंग्स को 41 रन से हराकर एक से अधिक आईपीएल खिताब जीतने वाली तीसरी टीम बन गई। 21 मई 2017 को, उन्होंने रोमांचक फाइनल में राइजिंग पुणे सुपरजायंट को 1 रन से हराकर अपना तीसरा आईपीएल खिताब जीता, इस प्रकार तीन आईपीएल खिताब जीतने वाली पहली टीम बन गई। 2017 में टूर्नामेंट खेलते हुए, उन्होंने अपना 100 वां टी20 मैच जीता, ऐसा करने वाली पहली टीम बन गई। दिल्ली कैपिटल्स को 2020 के फाइनल में 5 विकेट से हरा कर मुंबई ने अपना पाँचवां आईपीएल खिताब जीता और पाँच आईपीएल जीतने वाली पहली टीम बनीं।
मुंबई इंडियंस के नाम सबसे बड़ी जीत का भी रिकॉर्ड है, 2017 में दिल्ली के खिलाफ मुंबई इंडियंस को मिली 146 रनों की जीत रनों के अंतर से IPL के इतिहास की सबसे बड़ी जीत है |
फ्रेंचाइज़ी का इतिहास
रिलायंस इंडस्ट्रीज लिमिटेड (RIL) ने 24 जनवरी 2008 को एक नीलामी के दौरान कुल $111.9 मिलियन देकर इंडियन प्रीमियर लीग की मुंबई फ्रेंचाइज़ी के अधिकार ख़रीदे। आरआयएल (RIL) की बोली ने मुम्बई इंडियंस को आयपीएल (IPL) की सबसे महंगी फ्रेंचाइज़ी बना दिया और इसी कारण उसने सेमी-फाइनल और फाइनल मुंबई में आयोजित करने का अधिकार भी प्राप्त कर लिया। 17 अप्रैल 2008 को मुम्बई में इस टीम का अनावरण किया गया।
टीम की पहचान
मुंबई इंडियंस आईपीएल के पहले और दूसरे सीजन में टेलीविजन पर सबसे ज्यादा देखी जाने वाली टीम थी, जिसकी कुल संख्या 239 मिलियन दर्शकों की थी। तक मुंबई इंडियंस ने 85 करोड़ के खर्च के बाद 69 करोड़ की ही कमाई कर पाईं और टीम के मालिकों को 16 करोड़ का घाटा हुआ।
टीम का नाम, मोटो और लोगो डिजाइन
टीम का आदर्श वाक्य "दुनियाँ हिला देंगे हम ..." है। मुंबई इंडियंस का पहला गाना इसी मोटो पर आधारित था, जिसमें बॉलीवुड अभिनेता ऋतिक रोशन को प्रचार वीडियो के लिए चुना किया गया था।
टीम का लोगो सुदर्शन चक्र (या रेज़र) है क्योंकि शुरू में टीम का नाम "मुंबई रेज़र" तय किया गया था, इससे पहले सचिन तेंदुलकर ने इसे मुंबई इंडियंस रखने का सुझाव दिया।
जर्सी का रंग
जर्सी के दोनों ओर चांदी की धारियों के साथ टीम का प्राथमिक रंग नीला है। रंग और छाया और अतिरिक्त प्रायोजकों को छोड़कर, आइडिया 2008 और 2009 में टीम का प्रमुख स्पॉन्सर था, इस बीच टीम का रंग लगभग एक जैसा था। 2010 में, सुनहरे धारियों वाली एक नई किट का अनावरण किया गया। 2011 में, मुख्य प्रायोजक के रूप में 2010 में किट का उपयोग हीरो होंडा के साथ किया जा रहा है। 2011 की जर्सी में टीम में नए खिलाड़ियों के लिए जर्सी के पीछे की तरफ तीन सोने की धारियां बनाईं गईं। टीम के किट निर्माता आईपीएल की शुरुआत से 2014 तक एडिडास था। 2015 में, रिलायंस ट्रेंड्स के एक इन-हाउस ब्रांड, परफोमैक्स, ने एडिडास को किट निर्माता के रूप में बदल दिया।
थीम सौंग
मुंबई इंडियंस का वर्तमान थीम गीत प्रसिद्ध "आला रे" है। इसके अलावा, टीम द्वारा हर सीमा या विकेट के बाद, "अक़्खा मुंबई खेलेगा" शीर्षक वाला एक प्रशंसक-गीत हमेशा स्टेडियम डिस्क जॉकी द्वारा बजाया जाता है।
खिलाड़ी
2008 में खिलाड़ी की नीलामी के दौरान, मुंबई इंडियंस ने सात खिलाड़ियों पर सफलतापूर्वक बोली लगाई, जिसमें हरभजन सिंह, रॉबिन उथप्पा, दोनो ही ट्वेंटी -20 विश्व कप जीतने वाली भारतीय टीम के दो सदस्य शामिल थे। इसके अलावा टीम ने सनथ जयसूर्या, लसिथ मलिंगा, ल्यूक रोंची, दिलहारा फ़र्नांडो और शॉन पोलक जैसे क्रिकेटर शामिल थे, जिनकी फ्रेंचाइज़ी द्वारा सफलतापूर्वक बोली लगाई गई थी।
खिलाड़ी की नीलामी के बाहर, फ्रेंचाइजी ने अजिंक्य रहाणे और अभिषेक नायर (मुंबई से), योगेश ताकवाले (महाराष्ट्र से विकेट कीपर-बल्लेबाज) और पिनाल शाह (बड़ौदा से विकेट कीपर-बल्लेबाज) को भी साइन किया। सौरभ तिवारी और मनीष पांडे, U-19 विश्व कप विजेता टीम के सदस्य बीसीसीआई द्वारा आयोजित दूसरी नीलामी के दौरान तैयार किए गए यादृच्छिक पिक्स थे। डोमिनिक थॉर्नली को भी मुंबई इंडियंस ने $30,000 की राशि पर साइन किया। दक्षिण अफ्रीकी तेज गेंदबाज आंद्रे नेल को ड्वेन ब्रावो के स्थान पर साइन किया गया जिन्होंने टूर्नामेंट को जल्दी छोड़ दिया।
2009 के खिलाड़ी की नीलामी में, मुंबई इंडियंस ने $950,000 में दक्षिण अफ्रीकी खिलाड़ी, जेपी डुमिनी को साइन किया। वह केविन पीटरसन और एंड्रयू फ्लिंटॉफ के बाद तीसरी सबसे महंगे पिक थी (दोनों में क्रमश: बैंगलोर रॉयल चैलेंजर्स और चेन्नई सुपर किंग्स ने $1.55 मिलियन में साइन किया)। इसके अलावा काइल मिल्स और मोहम्मद अशरफुल क्रमशः $150,000 और $75,000 में एमआई प्रबंधन द्वारा खरीदे गए।  नीलामी से पहले टीम ने ग्राहम नेपियर और रयान मैकलारेन को भी साइन किया।
आईपीएल 2010 में मुंबई इंडियंस ने वेस्टइंडीज के हरफनमौला खिलाड़ी किरोन पोलार्ड को $750,000 ($2,750,000) में, चेन्नई सुपर किंग्स, रॉयल चैलेंजर्स बैंगलोर और कोलकाता नाइट राइडर्स के साथ टाई-ब्रेकर के बाद खरीदा, जब उन्होंने बिग बैश और चैंपियंस लीग में अपने प्रदर्शन से टीमों को प्रभावित किया।
2011 में, आईपीएल में दो नई टीमों को शामिल किया गया, आईपीएल गवर्निंग काउंसिल ने घोषणा की कि प्रत्येक फ्रैंचाइज़ी अपने दस्ते के अधिकतम चार खिलाड़ियों को रिटेन कर सकती है, जिनमें से केवल तीन भारतीय खिलाड़ी हो सकते हैं, और बाकी अंतर्राष्ट्रीय खिलाड़ी होंगे बाकी खिलाड़ियों को मेगा-नीलामी में डाल दिया जाएगा। मुंबई के फ्रेंचाइज़ी के पास कोर खिलाड़ियों का एक ही सेट था, उन्होंने कप्तान सचिन तेंदुलकर, उप-कप्तान हरभजन सिंह, ऑलराउंडर कीरोन पोलार्ड और तेज़ गेंदबाज़ लसिथ मलिंगा को $4.5 मिलियन में रिटेन किया। इन खिलाड़ियों को रिटेन करने के बाद टीम के पास मेगा-नीलामी में केवल 4.5 मिलियन डॉलर खर्च करने के लिए बचे। नीलामी में, उन्होंने नीलामी में सबसे महंगे खिलाड़ी के रूप में रोहित शर्मा को खरीदा, साथ ही मुनाफ पटेल, एंड्रयू साइमंड्स, एडेन ब्लिज़ार्ड, एक हार्द-हिटिंग ऑस्ट्रेलियाई बल्लेबाज और न्यूजीलैंड के एक ऑलराउंडर जेम्स फ्रैंकलिन को खरीदा।
2012 के आईपीएल के नीलामी में, मुंबई इंडियंस ने दक्षिण अफ्रीका के रिचर्ड लेवि रॉबिन पीटरसन को क्रमशः $50,000 और $100,000 में खरीदा, इसके अलावा मुंबई ने ऑस्ट्रेलियाई तेज गेंदबाज मिशेल जॉनसन को 300,000 डॉलर में, भारतीय तेज गेंदबाज आर पी सिंह को 600,000 डॉलर और श्रीलंकाई ऑलराउंडर थिसारा परेरा को $650,000 में खरीदा।
नीलामी के बाद, मुंबई इंडियंस ने दक्षिण अफ्रीका के विस्फोटक सलामी बल्लेबाज रिचर्ड लेवी को पाने में कामयाबी हासिल की, जो कि टी 20 अंतरराष्ट्रीय क्रिकेट में सबसे तेज शतक लगाने और रिकॉर्ड 13 छक्के मारने के बाद पुणे वॉरियर्स इंडिया के साथ बोली लगाने के बाद सुर्खियों में आ गए। रिचर्ड लेवी को एंड्रयू साइमंड्स के प्रतिस्थापन के रूप में लाया गया था, जिन्होंने पारिवारिक कारणों का हवाला देते हुए खेल के सभी रूपों से संन्यास ले लिया था। सचिन तेंदुलकर ने चेन्नई के खिलाफ आईपीएल 2012 के सीजन के ओपनर मैच से पहले मुंबई इंडियंस के कप्तानी छोड़ने का फैसला किया।
2013 के आईपीएल की नीलामी में, पूर्व ऑस्ट्रेलियाई कप्तान रिकी पोंटिंग को मुंबई इंडियंस ने $400,000 में खरीदा था और वह आईपीएल के छठे संस्करण के लिए नए कप्तान बने। इसके अलावा नीलामी में, ग्लेन मैक्सवेल को मुंबई इंडियंस ने खरीदा था। इसके अलावा फिलिप ह्यूज, नाथन कूल्टर-नाइल, जैकब ओरम को एमआई प्रबंधन द्वारा खरीदा गया था।
2022 के आईपीएल की नीलामी में, ईशान किशन को मुंबई इंडियंस (MI) ने 15.25 करोड़ रुपए की विशाल कीमत में अपनी टीम में शामिल किया है |
स्थानांतरण
2008-2009 के स्थानान्तरण काल में, मुंबई इंडियंस ने सीधी अदला-बदली वाले दो सौदे किये, जिनमें पैसों का कोई लेन-देन नहीं हुआ। आशीष नेहरा की दिल्ली डेयरडेविल्स के शिखर धवन के साथ अदला-बदली की गई और स्थानान्तरण काल के अंतिम दिन, रॉबिन उथप्पा को रॉयल चैलेंजर्स बैंगलोर के ज़हीर खान के साथ बदला गया, जो रणजी ट्रॉफी में मुंबई के लिए खेलते हैं। एक तीन-तरफा सौदे के अंतर्गत, राजस्थान रॉयल्स के जयदेव शाह- सेमीफाइनल तक पहुंचने वाले सौराष्ट्र रणजी दल के कप्तान और क्रिकेट बोर्ड के पूर्व सचिव निरंजन शाह के पुत्र- मुंबई इंडियंस में शामिल होंगे। मुंबई इंडियंस के बल्लेबाज़ गौरव धीमान, बैंगलोर रॉयल चैलेंजर्स के साथ दिखाई देंगे और राजस्थान रणजी टीम के छरहरे तेज़ गेंदबाज़ पंकज सिंग आगामी आयपीएल (IPL) सीज़न में बैंगलोर रॉयल चैलेंजर्स का रंग पहनेंगे.
स्टेडियम
मुंबई इंडियंस ने पहले दो आईपीएल सीज़न के लिए नवी मुंबई के डी वाई पाटिल स्टेडियम में घरेलू मैच खेले। तीसरे सीज़न में, 2010 में, उन्होंने ब्रेबोर्न स्टेडियम में सभी सात घरेलू खेल खेले, क्योंकि वानखेड़े स्टेडियम में ग्रुप मैचों की मेजबानी और 2011 के आईसीसी क्रिकेट विश्व कप के फाइनल के लिए नवीनीकरण किया जा रहा था। मुंबई इंडियंस ने उस सीजन में ब्रेबोर्न स्टेडियम में सात मैचों में से छह जीते।
मुंबई इंडियंस अब अपना घरेलू खेल मुंबई के वानखेड़े स्टेडियम में खेलती है। स्टेडियम का नाम पूर्व बीसीसीआई अध्यक्ष एस के वानखेड़े के नाम पर रखा गया है। स्टेडियम मुंबई क्रिकेट एसोसिएशन के स्वामित्व में है और इसमें बैठने की क्षमता लगभग 33,000 है।
हेड कोच का रिकॉर्ड
Note: रिकॉर्ड चैंपियंस लीग टी 20 में खेले गए मैच भी शामिल हैं।
हिंदी आलोचना
हिन्दी की विभिन्न विधाओं की तरह आलोचना का विकास भी प्रमुख रूप से आधुनिक काल की देन है। आधुनिक काल से पहले आलोचना का स्वरुप प्रमुखतया संस्कृत काव्यशास्त्र की पुनरावृति हुआ करती थी। लेकिन आज जो हिन्दी आलोचना का स्वरुप है उसका आरम्भ आधुनिक हिन्दी साहित्य के साथ साथ हुआ है।
मुंबई इंडियंस
लोकोपकार
मुंबई इंडियंस ने शिक्षा से वंचित बच्चों को शिक्षा देने के सामाजिक कार्य का समर्थन किया है। उन्होंने अपने खिलाड़ियों द्वारा हस्ताक्षरित रिस्टबैंड जैसे माल बेचने के माध्यम से इस कार्य के लिए धन जुटाया है। जिन गैर सरकारी संगठनों को मुंबई इंडियंस सपोर्ट करती है उनमें प्रथम, उम्मेद, आकांक्षा, टीच फ़ॉर इंडिया और नन्ही काली हैं।
हिंदी आलोचना
आधुनिक गद्य साहित्य के साथ ही हिन्दी आलोचना का उदय भी भारतेन्दु युग में हुआ | विश्वनाथ त्रिपाठी ने संकेत किया है कि “हिंदी आलोचना पाश्चात्य की नकल पर नहीं, बल्कि अपने साहित्य को समझने-बूझने और उसकी उपादेयता पर विचार करने की आवश्यता के कारण जन्मी और विकसित हुई।” हिन्दी आलोचना भी संस्कृत काव्यशास्त्र की आधार-भूमि से जुड़कर भी स्वाभाविक रूप से रीतिवाद, साम्राज्यवाद, सामन्तवाद, कलावाद और अभिजात्यवाद विरोधी और स्वच्छन्दताकामी रही है। रचना और आलोचना की समानधर्मिता को डॉ राम विलास शर्मा के इस मन्तव्य से समझा जा सकता है कि जो काम निराला ने काव्य में और प्रेमचन्द ने उपन्यासों के माध्यम से किया वही काम आचार्य रामचन्द्र शुक्ल ने आलोचना के माध्यम से किया।
मुंबई इंडियंस
प्रतिद्वंदी
{| class="wikitable sortable" ! style="background:#04a; color:gold;"|प्रतिद्वंद्वी ! style="background:#04a; color:gold;"|मैच ! style="background:#04a; color:gold;"|जीत ! style="background:#04a; color:gold;"|हार ! style="background:#04a; color:gold;"|रद्द
हिंदी आलोचना
प्रमुख आलोचना ग्रंथ
मुख्य लेख हिंदी आलोचनाओं की सूची
प्रमुख आलोचक
इसके आलावा हिन्दी साहित्य में और भी कई आलोचक हुए हैं जिनमें सच्चिदानन्द हीरानन्द वात्स्यायन अज्ञेय, डॉ. फ़तेह सिंह, प्रेमघन, गंगा प्रसाद अग्निहोत्री, अम्बिकादत्त व्यास, डॉ. रामकुमार वर्मा, डॉ. कृष्णलाल, डॉ. केसरी नारायण शुक्ल, जयशंकर प्रसाद, आचार्य विश्वनाथ प्रसाद मिश्र, डॉ. विनय मोहन शर्मा, डॉ. हरवंशलाल शर्मा, इलाचन्द्र जोशी, शिवदान सिंह चौहान, अमृतराय, डॉ. विजयेन्द्र स्नातक, डॉ. विजयपाल सिंह, गोलेन्द्र पटेल, डॉ. सत्येन्द्र, डॉ. कृष्णदेव उपाध्याय आदि का नाम लिया जा सकता है।
कफल्टा तल्ला, सल्ट तहसील
कफल्टा तल्ला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अमृत मंथन
अमृत मंथन लाइफ ओके पर प्रसारित होने वाला एक दैनिक धारावाहिक था। इसका प्रसारण सोम-शुक्र रात 8:30 बजे किया जाता था। इस धारावाहिक की शुरुआत 26 फ़रवरी से 2012 से हुई थी। धीरे धीरे धारावाहिक लोकप्रियता प्राप्त कर ली थी।
कथानक
अमृत मंथन, राजकुमारी अमृत और उसकी बहन निमृत, उनके जीवन, मतभेदों और स्थितियों की कहानी है।
कहानी
अमृत मंथन की कहानी अमृत और निमृत नामक दो बहनों पर आधारित है। दोनो की परवरिश अलग अलग परिस्थितियों और परिवेश में हुई है। अमृत जहां बिल्कुल अपनी दादी जैसी है वहीं, दूसरी ओर निमृत स्वभाव में अमृत के बिल्कुल विपरीत है। निमृत अपने संबंधों, वादों और प्यार के बारे में गंभीर है और दिमाग की बजाय दिल से सोचती है। अमृत मंथन में दोनो बहनें जो कभी सबसे अच्छी सहेलियां थीं वो ही अब सबसे कट्टर दुश्मन बन गयी हैं।
कुप्ति, सारंगापूर‌ मण्डल
कुप्ति, सारंगापूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
जजानगली जदीद, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
खोंगसंग रेलवे स्टेशन
खोंगसंग रेलवे स्टेशन (Khongsang railway station) भारत के मणिपुर राज्य के इम्फाल पूर्व ज़िले में स्थित होने वाला एक प्रस्तावित रेलवे स्टेशन है। प्रस्ताव में इस स्टेशन में दो प्लैटफॉर्म हैं। यह खोंगसंग शहर की सेवा करेगा और इसका स्टेशनकूट KSANG है।
कांगो संकट
कांगो संकट (Congo Crisis ; फ्रांसीसी : Crise congolaise) से अभिप्राय कांगो रिपब्लिक (जो अब कांगो लोकतांत्रिक रिपब्लिक है) में सन १९६० से सन १९६५ तक राजनैतिक अस्थिरता एवं संघर्ष की अवधि से है।
मानसरोवर (बहुविकल्पी)
मानसरोवर के कई अर्थ हैं -
ह्यूरॉन झील
ह्यूरन झील संयुक्त राज्य अमेरीका की एक झील है। यूएसए की बड़ी झीलों में इसका सुपीरियर झील के बाद दूसरा स्थान है। मिशिगन और एरी झीलों के बीच स्थित यह ४०० किलोमीटर लंबी एवं २४८ किमी चौड़ी है। इसका क्षेत्रफल ५८,८८० वर्ग किमी है। इस झील का ३४,००८ वर्ग किमी भाग कनाडा में पड़ता है। ह्यूरन झील का सबसे गहरा भाग २२७ मी. है। सुपीरियर एवं मिचिगन झीलों से पानी ह्यूरन झील में आता है तथा सैंट क्लेयर नदी, सेंट क्लेयर झील एवं डिट्रायट नदी में से होकर इसका पानी ईरी झील में चला जाता है। ह्यूरन झील में अप्रैल से लेकर दिसंबर तक जलयान चला करते हैं। ईरी, सुपीरियर एवं मिचिगन झीलों के बंदरगाहों से व्यापार होता है। व्यापार की मुख्य वस्तुएँ लौहखनिज, अनाज, चूनापत्थर एवं कोयला हैं। राकपोर्ट एवं रोजर्स सिटी पश्चिमी तट पर मुख्य बंदरगाह हैं जहाँ बड़े-बड़े जलयान चले आते हैं। इसका पानी बहुत स्वच्छ है और अनेक प्रकार की मछलियाँ इस पानी में पाई जाती हैं। झील के उत्तरी भाग में कुछ छोटे छोटे द्वीप भी हैं।
टर्बाइन
टर्बाइन एक घूर्णी (rotary) इंजन है जो किसी तरल की गतिज या/तथा स्थितिज उर्जा को ग्रहण करके स्वयं घूमती है और अपने शॉफ्ट पर लगे अन्य यन्त्रों (जैसे विद्युत जनित्र) को घुमाती है। पवन चक्की (विंड मिल्) और जल चक्की (वाटर ह्वील) आदि टर्बाइन के प्रारम्भिक रूप हैं। विद्युत शक्ति के उत्पादन में टर्बाइनों का अत्यधिक महत्व है। गैस, भाप और जल से जलनेवाले टरबाइन एक दूसरे से भिन्न होते हैं।
हसनपुर गाँव, खुसरुपूर (पटना)
हसनपुर खुसरुपूर, पटना, बिहार स्थित एक गाँव है।
टर्बाइन
गैस कम्प्रेशर या पम्प भी टर्बाइन जैसा ही होता है पर यह टर्बाइन के उल्टा कार्य करता है।
हसनपुर गाँव, खुसरुपूर (पटना)
आदर्श स्थल
== शिक्षा =B. A GRADUATION =
टर्बाइन
टरबाइन का विकास एवं सिद्धान्त
टरबाइन में कम से कम एक रोटर असेम्बली होती है जो इसका गतिमान पुर्जा एक या एक से अधिक ब्लेडों के साथ शाफ्ट या ड्रम के साथ इस मशीन को चलाता है। ब्लेड पर तरल पदार्थ या अन्य पदार्थ दबाव डालता है जिससे रोटर या घूर्णी चलती है। यह चाल और रोटर घूर्णी को गतिज ऊर्जा प्रदान करती है। गैस, भाप और जल टर्बाइन में आमतौर पर ब्लेड के आसपास एक आवरण होता है जो द्रव की मात्रा को नियंत्रित करता है।
शब्द "टरबाइन" 1822 में फ्रेंच खनन इंजीनियर क्लाउड बर्डीन (Burdin) ने लैटिन टर्बो शब्द ( = भंवर) से गढ़ा था। इसका उल्लेख एक संस्मरण में उन्होने किया था जो रायल साइंस अकादमी पेरिस को प्रस्तुत किया गया था। क्लाउड बर्डीन के एक पूर्व छात्र बेनोइट फ़ोर्नेरोन (Fourneyron) ने पहली व्यावहारिक जल टरबाइन का निर्माण किया था। भाप टरबाइन के आविष्कार का श्रेय ब्रिटिश इंजीनियर सर चार्ल्स पार्सन्स (1854-1931) को, प्रतिक्रिया टरबाइन के आविष्कार के लिए और स्वीडिश इंजीनियर गुस्टाफ डे लैवाल (1845-1913) को, आवेग टरबाइन के आविष्कार के लिए दिया जाता है आधुनिक भाप टर्बाइन प्रायः एक ही इकाई में प्रतिक्रिया और आवेग का उपयोग होता है। आम तौर पर प्रतिक्रिया और आवेग की डिग्री इसकी परिधि ब्लेड की जड़ में अलग-अलग होती है
अब अगर टरबाइन की कार्यप्रणाली की बात करें तो यह न्यूटन के तीसरे गति नियम के अधार पर काम करती है। यानी प्रत्येक क्रिया पर, विपरीत प्रतिक्रिया होती है। इसी तरह टरबाइन का प्रोपेलर काम करता है। प्रोपेलर में लगा स्पाइंडल हवा या पानी पर दबाव बनाता है। इसी दबाव की वजह से प्रोपेलर टरबाइन को पीछे की ओर धक्का मारता है, जिससे वह चलती है। आमतौर पर टरबाइन को एक जगह रख दिया जाता है, ताकि जब भी पानी उससे होकर गुजरे तो टरबाइन के हर ब्लेड पर पड़ने वाले दबाव से वह चल पड़े. हवा या पानी के टरबाइन के साथ एक ही नियम लागू होता है। जितना अधिक पानी या हवा का प्रवाह होगा, टरबाइन उतनी तेज गति से चलेगी।
कार्यकारी द्रव (वर्किंग फ्लुइड) में दबाव ऊर्जा और गतिज ऊर्जा शामिल हैं। द्रव संपीडित या असंपीडित किया जा सकता है। कई भौतिक सिद्धांतों के आरोपण द्वारा टर्बाइनों को इस ऊर्जा को इकट्ठा करने के लिये नियोजित किया जाता है। आवेग टर्बाइनों में उच्च वेग तरल या गैस जेट के प्रवाह का उपयोग रोटर ब्लेड की दिशा बदलने के लिए किया जाता है। परिणामस्वरूप आवेग टरबाइन घूमती है और गैस या द्रव धीमी गति से बाहर निकल जाता है।
गैस टरबाइन
इस शब्द की विभिन्न परिभाषाएँ दी जाती हैं। विस्तृत परिभाषा के अनुसार गैस टरबाइन वह मूल चालक (prime mover) है जिसके संपूर्ण उष्मीय चक्र में कार्यकारी तरल गैसीय अवस्था में ही बना रहता है एवं जिसके सभी यंत्रांगों की गति परिभ्रमी होती है। संकीर्ण परिभाषा के अनुसार इस शब्द का प्रयोग सिर्फ उस मुख्य टरबाइन अंग के लिये किया जाता है जिसका माध्यम गरम वायु होती है। कुछ विद्वानों के मतानुसार गैस टरबाइन वह यंत्र है जिसमें प्रवाह प्रक्रम अविरत रहता है एवं शक्ति टरबाइन द्वारा प्राप्त होती है।
जल टरबाइन या जलचक्र
उन मूल चालक यंत्रों (prime movers) को कहते हैं जो जलराशि में निहित स्थितिज ऊर्जा को यांत्रिक कार्य में परिवर्तित कर देते हैं। पनचक्कियाँ विभिन्न प्रकार से बनाई जाने पर भी बड़ी ही सरल प्रकार की युक्तियाँ (devices) हैं, जिनका प्रयोग प्रागैतिहासिक काल से ही शक्ति उत्पादन करने के लिए होता चला आया है। समय समय पर आवश्यकताओं तथा परिस्थितियों से प्रेरित होकर लोगों ने इनमें अनेक सुधार किए, अत: जल टरबाइन भी पनचक्की का ही विकसित रूप है। पिछली अर्धशताब्दी से तो इनका इतना उपयोग बढ़ गया है कि इनके द्वारा लगभग सभी सभ्य देशों में जगह जगह, छोटे बड़े अनेक जल-विद्युच्छक्ति-गृह बनाए जाने लगे। इस कारण सुदूर जलहीन देहातों में भी बड़े सस्ते भाव पर बिजली प्राप्त होने लगी और नाना प्रकार के उद्योग धंधों के विकास को प्रत्साहन मिला।
भाप टरबाइन
भाप टरबाइन (Steam Turbine) एक मूलचालक (prime mover) है, जिसमें भाप की उष्मा-ऊर्जा को गतिज उर्जा में परिवर्तित कर, उच्च गतिशील भाप को एक घूर्णक (rotor) पर बँधे हुए बहुत से फलकों पर टकराया जाता है, जिससे फलक परिभ्रमण करते हैं एवं इससे कार्य होता है। अन्योन्यगतिक (reciprocating) भाप इंजन में भाप की स्थैतिक (statical) दाब द्वारा पिस्टन पर कार्य किया जाता है। यद्यपि इंजन में भाप पिस्टन के साथ चलती है, फिर भी इंजन की क्रिया में भाप की गतिज उर्जा का प्रभाव नगणय है। भाप टरबाइन में भाप इंजन की अपेक्षा उच्चतर गति मिल सकती है और गतिसीमा भी बड़ी हा सकती है। टरबाइन के पुर्जों का संतुलन अच्छा रहता है। भाप की समान मात्रा एवं समान अवस्था में भाप टरबाइन भाप इंजन से अधिक शक्ति पैदा कर सकता है। भाप इंजन से कुछ वर्ष काम लेने के बाद भाप की खपत बढ़ जाती है, परंतु टरबाइन में ऐसी अवस्था नहीं आती पृथ्वी पर के सभी मूल चालकों में भाप टरबाइन सबसे अधिक टिकाऊ होता है। टरबाइन से सबसे बड़ा लाभ यह होता है कि इससे घूर्णक गति सीधे प्राप्त होती है, जबकि भाप इंजन में अन्योन्यगति से घूर्णक गति प्राप्त करने के लिए अलग से उपादान का व्यवहर करना पड़ता है।
वाष्पित्र (बॉयलर) में भाप का जनन उच्च दाब एवं अधिताप (superheat temperature) पर होता है। जब यह भाप टरबाइन के पास पहुँचती है, उस समय इसमें अधिक मात्रा में उष्मा ऊर्जा होती है और इसकी दाब भी इतनी अधिक होती है कि यह निम्नदाब तक प्रसारित हो सकती है। परंतु उस समय इसकी गतिज उर्जा नगण्य होती है। अत: भाप कुछ कार्य कर सके इसके पहले इसकी उष्मा ऊर्जा को गतिज उर्जा में परिवर्तित किया जाता है। यह परिवर्तन, अच्छी तरह अभिकल्पित उपकरण में, भाप को विस्तारित करने से होता है। भाप का प्रसार या तो एक ही क्रिया में पूर्ण किया जाता है, या विभिन्न क्रियाओं में। इसका अर्थ यह होता है कि उष्मा ऊर्जा को गतिज ऊर्जा में परिवर्तित करने के लिए बहुत से स्थिर उपकरण व्यवहार में लाए जाते हैं और प्राय: दो स्थिर उपकरणों के बीच एक गतिमान उपकरण लगा रहता है। स्थिर उपकरण में प्राप्त गतिज ऊर्जा को उसके बाद बँधे हुए गतिमान उपकरण के ऊपर कार्य करने के लिये लगाया जाता है।
आवाज भी एक जगह है
आवाज भी एक जगह है मंगलेश डबराल द्वारा लिखित कविता संग्रह है, जिसका प्रकाशन 2004 को वाणी प्रकाशन ने किया है।
प्रकाश संसूचक
प्रकाश संसूचक (Photosensors या photodetectors) एक युक्ति है जो प्रकाश या किसी अन्य विद्युतचुम्बकीय ऊर्जा (जैसे, ऊष्मा, एक्स-किरण आदि) की उपस्थिति/अनुपस्थिति की सूचना बताती है।
तुगलक मार्ग
यह मध्य नयी दिल्ली का एक मुख्य मार्ग है।
उत्तरी छोर
उत्तर में यह मार्ग (सडक) कृष्ण मैनन मार्ग, अकबर मार्ग के पूर्व व पश्चिम भाग व तीस जनवरी मार्ग के संगम / गोल चक्कर से आरंभ होता है।
दक्षिणी छोर
दक्षिण में यह मार्ग सफदरजंग मार्ग, पृथ्वीराज मार्ग व श्रीऔरोबिन्दो मार्ग् के विलय तक जाता है, लगभग सफदरजंग का मकबरा तक।
मुख्य चौराहे
यह मार्ग औरंगजेब मार्ग को भाग करता है, तुगलक अर्धचंद्र (क्रीसेण्ट्) पर।
मार्ग का नक्शा
यह मार्ग देखने हेतु यहां क्लिक करें।
बीघोपुर
बीगोपुर (Bigopur) या बीघोपुर (Bighopur) भारत के हरियाणा राज्य के महेंद्रगढ़ ज़िले में स्थित एक गाँव है।
कफल्टा मल्ला, सल्ट तहसील
कफल्टा मल्ला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जमालपुर, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
गॉस नामकरण
कार्ल फ्रेडरिक गॉस (1777–1855) निम्नलिखित विषयों को नाम दिया अर्थात इनका नामकरण गॉस के नाम से किया गया। यहाँ 100 से भी अधिक विषय हैं जो जर्मन गणितज्ञ और वैज्ञानिक के नाम से नामित हैं, जो सभी गणित, भौतिक विज्ञान और खगोल शास्त्र के विषय हैं।
जमालपुर, कांठ (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00718
सुएला ब्रेवरमैन
सू-एलेन कैसियाना "सुएला" ब्रेवरमैन क्यूसी (3 अप्रैल 1980) एक ब्रिटिश राजनीतिज्ञ और बैरिस्टर हैं, जो 6 सितंबर 2022 से ब्रिटेन की गृह सचिव के रूप में कार्यरत हैं। वह 2020 से 2022 तक इंग्लैंड और वेल्स के लिए अटॉर्नी जनरल थीं। उन्होंने 19 जून 2017 से 9 जनवरी 2018 तक यूरोपीय अनुसंधान समूह की अध्यक्षता की।
रेमिंग्टन 1100 (बन्दूक)
रेमिंग्टन 1100 (बन्दूक) (अंग्रेजी: Remington Model 1100) यूनाइटेड स्टेट्स की शस्त्र निर्माता कम्पनी रेमिंग्टन आर्म्स द्वारा बनायी गयी 12 बोर की एक नाल वाली अर्द्ध स्वचालित बन्दूक है। इसकी आन्तरिक नलीनुमा मैगज़ीन में 10 और 1 चैम्बर में यानी 11 कारतूस एक के बाद एक फायर किये जा सकते हैं। 12 बोर के अलावा अब यह बन्दूक 16, 20, 28 और .410 के गेज़ (बोर व्यास) में भी बनने लगी है। यह वजन में काफी हल्की है और इससे फायर करना भी बहुत आसान है। इसका उत्पादन सन् 1963 में प्रारम्भ हुआ था तब से अब तक इस बन्दूक के कई मॉडल बाजार में आ चुके हैं और अभी भी आ रहे हैं।
इतिहास
वायने लीक और आर० कैली द्वारा डिजाइन की गयी रेमिंगटन बन्दूक का 1100 मॉडल सन् 1963 में बनाया गया था। इससे पूर्व 58 मॉडल और 878 गैस ऑपरेटेड बन्दूक ही हुआ करती थी। 58 मॉडल रिक्वायल ऑपरेटेड था जिसमे जॉन ब्राउनिंग का डिजायन लिया गया था। इसके 11-48 मॉडल भी ब्राउनिंग के डिजाइन पर आधारित थे। इसके अन्य दो 11 एवं ऑटो-5 मॉडल भी उसी डिजाइन के थे। परन्तु रेमिंग्टन 1100 के वर्तमान सभी मॉडल गैस संचालित हैं जो फायर से लगने वाले झटके को काफी कम कर देते हैं। इसके 12, 20, 28 और .410 बोर के मॉडल भी इसी साल 2013 में बनाये जा रहे हैं। गैस आधारित ऑटोलोडिंग शॉटगन्स की श्रेणी में इस बन्दूक ने यूनाइटेड स्टेट्स के इतिहास में उल्लेखनीय क्रान्ति की है।
उपयोग
रेमिंग्टन 1100 का उपयोग वाटरफॉलिंग गन के रूप में अक्सर किया जाता है। वैसे ट्रैप शूटिंग, स्कीट शूटिंग और स्पोर्टिंग क्ले शूटिंग के लिये इसके विशेष संस्करण बनाये गये जो काफी लोकप्रिय हुए। थ्री गन शूटिंग में भी इसका उपयोग खूब हुआ।
मॉडल
इसके अलावा अन्य भी कई सीमित मॉडल बीच बीच मे निकले परन्तु उनका उल्लेख नहीं किया गया है। नाइटहॉक कस्टम ने पुलिस, होम डिफेंस और निशानेबाजी प्रतियोगिता के लिये रेमिंग्टन 1100 के कई मॉडल तैयार किये हैं।
बुद्ध खुर्द, बेल्लंपल्लि मण्डल
बुद्ध खुर्द, बेल्लंपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बंगदर्शन
बंगदर्शन एक बांग्ला की मासिक साहित्यिक पत्रिका थी जिसे बंकिम चन्द्र चट्टोपाध्याय ने सन् १८७२ में प्रकाशित करना आरम्भ किया। अप्रैल, सन् १८७६ तक वे ही इस पत्रिका के सम्पादक रहे। इसकी अधिकांश रचनाएँ वे स्वयं लिखते थे। वन्दे मातरम् सबसे पहले इसी पत्रिका में छपा था, बाद में आनन्द मठ में आया।
आलाप (1977 फ़िल्म)
आलाप 1977 में बनी हिन्दी भाषा की फिल्म है।
संक्षेप
वकील त्रिलोकी प्रसाद (ओम प्रकाश) अपने पुत्र अशोक व आलोक के साथ रहते है| अशोक भी वकील है और उसकी शादी गीता (लिली चक्रवर्ती) से हुई है| पिता आलोक को अपनी न्याय-संस्था में अशोक के साथ न्याय का अभ्यास की सलाह देते है| आलोक को संगीत में रूचि होने के कारण पंडित जमुना प्रसाद (ए के हंगल) के यहाँ संगीत का अभ्यास करता है| त्रिलोकी प्रसाद को पता चलता है कि आलोक संगीत के बहाने एक तवायफ सरजूबाई बनारासवाली (छाया देवी) के यहाँ जाता है जो झोपड़-पट्टियों में रहती है| पिता के मना करने पर भी आलोक सरजूबाई के यहाँ जाता है| उधर गुप्ताजी (युनुस परवेज़) उन झोपड़-पट्टियों पर कब्ज़ा पाना चाहता है| त्रिलोकी प्रसाद अपनी वकालत से न्यायालय का फैसला गुप्ताजी के पक्ष में कराते है जिससे सरजूबाई और उसके साथी बेघर होते है| गुप्ताजी की फीस आलोक को दिए एक पुरानी कार खरीदने को कहते है| उन पैसों से अलोक के तांगा खरीदने पर त्रिलोकी प्रसाद उसे घर से निकाल देते है| जब त्रिलोकी प्रसाद को पता लगता है आलोक का काम सफलतापूर्वक चल रहा है तो उसका काम बंद कराने के लिए कम भाड़े पर कुछ मोटरगाड़ियाँ लगा देते है| क्या इन परिस्तिथियों में आलोक और त्रिलोके प्रसाद के मतभेद कम हो आलोक घर लौटता है?
दीनानाथ मंगेशकर
पृष्ठभूमि
इनका जन्म 29 दिसम्बर 1900 को, गोवा में [मंगेशी ] [मंगेशी गांव] में हुआ था। दीनानाथ मंगेशकर, दीना के नाम से लोकप्रिय थे उनके पिता, गणेश भट्ट नवाथे (अभिषेकी ) ,एक कऱ्हाडे ब्राह्मण थे तथा प्रसिद्ध मंगेशी मंदिर गोवा में पुजारी थे। इनके परिवार का मूल उपनाम "हार्डिकर " था चूँकि इनके परिवार को मंगेशी मंदिर के शिवलिंग के लिए अभिषेक का पारंपरिक सौभाग्य प्राप्त हुआ था अतः उन्हें "अभिषेकी" उपनाम से भी जाना जाने लगा था। हालांकि, दीनानाथ ने अपने पिता के परिवार के दोनो उपनामों को नहीं अपनाया। इसका कारण यह था कि उनकी माँ येसुबाई राणे, गोवा के देवदासी समुदाय से थी ,Devadasi, येसूबाई एक प्रतिष्ठित गायिका थीं। जो अब गोमांतक मराठा समाज के रूप में जाना जाता है। चूंकि वे परिवार सहित गोवा के मंगेशी गांव में रहते थे,और दीनानाथ वहाँ पैदा हुए थे, अतः उन्होंने अपना उपनाम "मंगेशकर ," जिसका अर्थ था "मंगेश द्वारा " अपनाया जो संयोग से, मंगेश देवता ,मंगेशी मंदिर के देवता का नाम भी है।
प्रसिद्ध भारतीय गायक जीतेंद्र अभिषेकी के पिता ,दीनानाथ उनके सौतेले चाचा थे।
कैरियर
दीनानाथ मंगेशकर पांच साल की उम्र में श्री बाबा माशेलकर से गायन और संगीत की शिक्षा लेने लगे थे तथा ग्वालियर संगीत विद्यालय के छात्र भी रहे। वे ज्ञानाचार्य पंडित रामकृष्ण बुआ वझे की विविधता पूर्ण और आक्रामक गायन शैली से मोहित हुए और उनके शागिर्द बन गए। अपनी जवानी में उन्होंने बीकानेर की यात्रा की और किराना घराना के पंडित सुखदेव प्रसाद,पंडित मणि प्रसादके पिता ,से शास्त्रीय संगीत में औपचारिक प्रशिक्षण लिया। व वे 11 साल की उम्र में किर्लोस्कर संगीत मंडली और किर्लोस्कर नाटक मंडली में शामिल हो गए थे कालांतर में उन्होंने किर्लोस्कर मंडली छोड़ दी और अपने दोस्तों ,चिंतामन राव कोल्हटकर और कृष्णराव कोल्हापुरे के साथ बलवंत मंडली का गठन किया। इस नए समूह था गडकरी का आशीर्वाद प्राप्त था, लेकिन समूह के गठन के कुछ ही समय बाद गडकरी की मृत्यु (जनवरी 1919) हो गई।
दीनानाथ अपने सौंदर्य और मधुर आवाज से मराठी रंगमंच में लोकप्रियता के शिखर तक पहुचे। उनकी लोकप्रियता इतनी थी की तब के विशाल मराठी मंच, बाल गंधर्व ने सार्वजनिक रूप से घोषणा की कि वह अपने संगठन में प्रवेश के समय दीनानाथ का स्वागत "उनके पैरों के नीचे रुपया व सिक्कों के एक कालीन से" करेंगे 1935 की अवधि के दौरान उन्होंने 3 फिल्मों का निर्माण किया, उनमें से एक कृष्णार्जुन युद्ध भी थी। यह दोनों ,हिन्दी और मराठी,भाषा में बनाई गई थी और इसका एक गीत दीनानाथ द्वारा गाया और उन्ही पर फिल्माया गया था। दीनानाथ ने पंडित रामकृष्ण वझे के सानिध्य में भारतीय शास्त्रीय संगीत का अध्ययन किया। उन्होंने ज्योतिष का भी अध्ययन किया।
अपने ज्योतिष और अंक ज्योतिष ज्ञानानुसार उनका मानना था कि ५ अक्षर का नाम एवं तीसरे अक्षर पर अनुस्वार वाला नाटक उन के लिए भाग्यशाली था। उदाहरण: Ranadundubhi (रणदुंदुभी), Rajsanyas (राजसंन्यास), Deshkantak (देशकंटक)।
वे पहले संगीतकार थे जिन्होंने शिमला में ब्रिटिश वायसराय की उपस्थिति में ,खुले तौर पर विनायक दामोदर सावरकर द्वारा लिखे गीत का गायन और प्रदर्शन किया जो ब्रिटिश साम्राज्य की अवहेलना करने के लिए किया गया था।
दीनानाथ द्वारा निर्देशित एवं वझे बुआ की देशभक्ति सामग्री द्वारा रचित गीत एवं नाटक ,अपनी विलक्षण प्रस्तुति के कारण जनता के बीच बेहद लोकप्रिय थे।
पहली शादी
दीनानाथ की पहली पत्नी का नाम नर्मदा (बाद में नाम बदलकर "श्रीमती" रखा गया ) था।। नर्मदा,(धुले और जलगांव (खानदेश)महाराष्ट्र, के बीच थालनेर शहर के एक समृद्ध व्यापारी सेठ हरिदास रामदास लाडली बेटी थी।
उनकी शादी के समय वह 19 थी और दीनानाथ 21 के थे। उनकी लतिका नामक एक बेटी थी, जिसकी अल्पायु में मृत्यु हो गई थी। दीनानाथ की पत्नी की भी इसके बाद शीघ्र ही मृत्यु हो गई।
दूसरी शादी
दीनानाथ की दूसरी पत्नी उनकी पहली पत्नी की बहन थी। उसका नाम शेवंती था। कुछ सूत्रों का दावा है कि दीनानाथ ने उनकी दूसरी पत्नी को भी 'श्रीमती' नाम दिया था। कुछ सूत्र 'शुद्धमती' नाम भी बताते हैं।
उपनाम
दीनानाथ ने एक विशिष्ट उपनाम के साथ अपने पेशेवर जीवन में अपना पहला कदम उठाना निर्धारित किया। इसलिए उन्होंने " मंगेशकर " उपनाम को चुना था। यह नाम उन के परिवार के देवता मंगेशी,फोंडा, गोवा स्थित– श्री मंगेश भगवान शिवके एक अवतार के नाम से प्रेरित था।
मृत्यु
दीनानाथ 1930 के दशक में ,वित्तीय कठिनाई के दिनों के दौरान ,शराब का सेवन करने लगे थे। कुछ हफ्तों के लिए बीमार रहने के बाद, वह अप्रैल 1942 में पुणे में उनका निधन हो गया। उनकी मृत्यु के समय उनकी उम्र केवल 41 थी। उनके परिवार द्वारा, पुणे में उनके नाम पर दीनानाथ मंगेशकर अस्पताल एवं अनुसंधान केंद्र बनवाया गया है।
नाट्य प्रस्तुतियों
उनकी कुछ नाट्य प्रस्तुतियों जिनमें उन्होंने गाया और अभिनय भी किया हैं
सहीह अल-बेहकी
सहीह अल-बेहकी  (अंग्रेज़ी:Sahih al-Bayhaqi) प्रसिद्ध मुहद्दिस (हदीस कलेक्टर) इमाम अल बेहकी द्वारा लिखित हदीस संग्रह है।
इमाम ज़हबी ने सहीह मुस्लिम और सहीह अल-बुखारी के बाद सहीह अल-बहकी को तीसरी सबसे प्रामाणिक हदीस संकलन के रूप में स्थान दिया।
विवरण
यह हदीस संग्रह के इतिहास में उपलब्ध सबसे बड़ी सुन्नन पुस्तक है, जिसमें मकतबा शमिला के अनुसार लगभग बाईस हजार (22,000) हदीस शामिल हैं। इसी नाम की एक किताब ( सुनन अल-कुबरा ) भी इमाम अल-नासाई द्वारा लिखी गई है, जिसमें लगभग बारह हजार (12,000) हदीसें हैं।
अन्य भाषाओं में भी इसका अनुवाद हुआ है।
पशुपतिनाथ
पशुपतिनाथ से सम्बन्धित लेख इस प्रकार हैं:
परविन्दर सोही बेहुरिया
सुश्री परविन्दर सोही बेहुरिया भारत के राष्ट्रीय मानवाधिकार आयोग की महासचिव हैं।
इससे पहले वे राजस्व विभाग के केन्द्रीय प्रत्यक्ष कर बोर्ड की सदस्य थीं। उन्होंने श्री अशोक साहु (आईईएस) का स्थान लिया है, जो सेवानिवृत्त हो गए हैं।
प्रीतम रानी सिवाच
प्रीतम रानी सिवाच का जन्म २ अक्टूबर १९७४ को गुड़गांव के पास के गांव झारसा में हुआ था। वह भारतीय महिला हॉकी टीम की पूर्व कप्तान हैं और उन्होंने ९ वर्ष की उम्र में ही हॉकी खेलना शुरू कर दिया था। उन्होंने अपनी हॉकी को पीटीआई मास्टर तारा चंद के मार्गदर्शन में झारसा गांव के स्कूल में विकसित किया था। मास्टर तारा चंद और प्रमुख मास्टर राघवेंद्र सिंह यादव ने हॉकी के सर्वश्रेष्ठ खिलाड़ी बनने में उनकी मदद की थी। २००८ में, उन्हें ओलंपिक क्वालिफायर के लिए टीम में शामिल होने के लिए बुलाया गया था ताकि उनके अनुभव से अतिरिक्त धन ला सकें। और उनकी टीम को ओलंपिक के लिए अर्हता प्राप्त होने के बाद, सिवाच ने एक साक्षात्कार में कहा, की "हम उतने बुरे भी नहीं थे जितने परिणाम में दिखाए गए। वह आखरी बार २००२ के कॉमनवेल्थ गेम्स में स्वर्ण पदक जीतते समय हॉकी खेलते हुए दिखी। अब वह विश्व कप और राष्ट्रमंडल खेलों के लिए भारतीय महिला हॉकी टीम के साथ कोच हैं। और अब वह अकैडमी चला रही है जहां वह एक कोच बनने के लिए प्रशिक्षण देती है।
अरवल
अरवल (Arwal) भारत के बिहार राज्य के अरवल ज़िले में स्थित एक नगर है। यह उस ज़िले का मुख्यालय भी है।
इसहाक
इसहाक इस्राएलियों के तीन पितामहों में से एक है और यहूदी धर्म, ईसाई धर्म और इस्लाम सहित अब्राहमिक धर्मों में एक महत्वपूर्ण व्यक्ति है। वे अब्राहम और सारा के पुत्र, याकूब और एसाव के पिता, और इस्राएल के बारह गोत्रों के दादा थे।
इसहाक के नाम का अर्थ है "वे हंसेगा", अविश्‍वास में इब्राहीम और सारा की हंसी को प्रतिबिंबित करते है जब भगवान ने कहा कि उनके पास एक बच्चा होगा। वेी एकमात्र पितामह हैं जिनका नाम नहीं बदला गया, और केवल वेी हैं जो कनान से बाहर नहीं गए। कथा के अनुसार १८० वर्ष की आयु में उनकी मृत्यु हो गई जो तीनों पितृपुरुषों में सबसे लंबे समय तक जीवित रहे।
शब्द-साधन
हिंदी में इसहाक शब्द इब्रानी भाषा के यीशहाक (יִצְחָק) जिसका अर्थ है "हँसता है/हँसेगा"। १३वीं सदी ईसापूर्व के उगारितिक ग्रंथ कनानाई देवता अल की प्यारभरी मुस्कुराहट के बारे में बात करते हैं। हालाँकि उत्पत्ति एल के बजाय इसहाक के माता-पिता, इब्राहीम और सारा को हँसी का श्रेय देती है। बाइबिल की कथा के अनुसार जब भगवान ने उनके बेटे के अंतिम जन्म की खबर दी तो अब्राहम अपने चेहरे के बल गिर गए और हंस पड़े। वे हँसा क्योंकि सारा की उम्र बच्चे पैदा करने की थी; वे और इब्राहीम दोनों उम्र में उन्नत थे। बाद में जब सारा ने प्रभु के तीन दूतों को प्रतिज्ञा को नवीनीकृत करते हुए सुना, तो वे उसी कारण से मन ही मन हँसी। जब परमेश्वर ने इब्राहीम से इसके बारे में पूछा तो सारा ने हंसने से इंकार कर दिया।
जन्म
इसहाक का जन्म होते ही समय बीत जाता है। हालाँकि यह इब्राहीम का दूसरा पुत्र था (अब्राहम का पहला पुत्र हाजिरा के साथ इश्माएल था) यह सारा की पहली और एकमात्र सन्तान थी।
अपने जन्म के आठवें दिन, इसहाक का खतना किया गया था जैसा कि इब्राहीम के घर के सभी पुरुषों के लिए यहोवा की वाचा के अनुपालन के लिए आवश्यक था।
इसहाक के दूध छुड़ाने के बाद सारा ने इश्माएल को उनके साथ खेलते हुए देखा, और अपने पति से आग्रह किया कि वे दासी हाजिरा और उनके बेटे को निकाल दे, ताकि इसहाक इब्राहीम का एकमात्र वारिस हो। इब्राहीम हिचकिचा रहा था, लेकिन भगवान के आदेश पर उन्होंने अपनी पत्नी के अनुरोध को सुना।
अकेदाह
इसहाक की युवावस्था में किसी समय, उनके पिता अब्राहम उन्हें मोरिय्याह पर्वत पर ले गए। परमेश्वर की आज्ञा पर इब्राहीम को एक बलि वेदी बनानी थी और उसपर अपने पुत्र इसहाक की बलि देनी थी। जब उन्होंने अपने बेटे को वेदी से बाँध दिया और उसे मारने के लिए चाकू निकाल लिया, तो आखिरी समय में परमेश्वर के एक दूत ने इब्राहीम को आगे बढ़ने से रोक दिया। इसके बजाय, उसे पास के एक बकरे की बलि देने का निर्देश दिया गया जो झाड़ियों में फंसा हुआ था।
पारिवारिक जीवन
इसहाक के ४० वर्ष के होने से पहले (उत्पत्ति २५:२०), इब्राहीम ने अपने भतीजे बतूएल के परिवार से इसहाक के लिए एक पत्नी खोजने के लिए मेसोपोटामिया में अपने भण्डारी एलीएजेर को भेजा। एलीएजेर ने इसहाक के लिए अरामी रिबका को चुना। इसहाक से विवाह के कई वर्षों के बाद रिबका ने अभी तक एक बच्चे को जन्म नहीं दिया था और माना जाता था कि वे बांझ थी। इसहाक ने उनके लिये प्रार्थना की और वे गर्भवती हुई। रिबका ने जुड़वां लड़कों, एसाव और याकूब को जन्म दिया। इसहाक ६० वर्ष का था जब उनके दो पुत्रों का जन्म हुआ। इसहाक ने एसाव को और रिबका ने याकूब को प्रसन्न किया।
इसहाक के बारे में कथाओं में उसकी रखेलियाँ होने का उल्लेख नहीं है।
प्रवास
अपने पिता के मरने के बाद इसहाक बएर-लहै-रोई में चला गया। जब देश में अकाल पड़ा, तो वे गरार के पलिश्तियों के देश में चला गया जहां उसका पिता कभी रहा करते थे। यह देश अब भी राजा अबीमेलेक के अधिकार में था जैसा इब्राहीम के दिनों में था। अपने पिता के समान इसहाक ने भी अबीमेलेक को अपनी पत्नी के विषय में धोखा दिया, और कुएं के व्यापार में भी लग गया। वे अपने पिता द्वारा खोदे गए सभी कुओं में वापस गया और देखा कि वे सभी मिट्टी से बंद थे। इब्राहीम के मरने के बाद पलिश्तियों ने ऐसा किया। सो इसहाक ने उनको ढूंढ निकाला, और बेर्शेबा तक पूरे मार्ग में और कुएं खोदने लगा, और वेां उस ने अपके पिता के दिन की नाई अबीमेलेक से वाचा बान्धी।
जन्मसिद्ध अधिकार
इसहाक बूढ़ा हो गया और अन्धा हो गया। उन्होंने अपने पुत्र एसाव को बुलाया और उसे निर्देश दिया कि इसहाक का आशीर्वाद प्राप्त करने के लिए वे उनके लिए अहेर का मांस ले आए। जब एसाव शिकार कर रहा था, तब याकूब ने अपनी माँ की सलाह को सुनने के बाद अपने अंधे पिता को एसाव के रूप में गलत तरीके से पेश करके धोखा दिया और इस तरह अपने पिता का आशीर्वाद प्राप्त किया जैसे कि याकूब इसहाक का प्राथमिक उत्तराधिकारी बन गया और एसाव एक हीन स्थिति में रह गया। उत्पत्ति २५:२९-३४ के अनुसार एसाव ने पहले अपना पहिलौठे का अधिकार याकूब को "रोटी और दाल की दाल" के लिए बेच दिया था। इसके बाद इसहाक ने याकूब को मेसोपोटामिया में अपने मामा के घर की एक पत्नी लेने के लिए भेजा। २० साल तक अपने चाचा लाबान के लिए काम करने के बाद याकूब घर लौट आया। उन्होंने अपने जुड़वां भाई एसाव के साथ मेल मिलाप किया, फिर उन्होंने और एसाव ने अपने पिता, इसहाक को १८० वर्ष की आयु में मरने के बाद हेब्रोन में दफनाया।
अंत्येष्टि स्थल
स्थानीय परंपरा के अनुसार इसहाक और रिबका की कब्रें, इब्राहीम और सारा और याकूब और लिआ की कब्रों के साथ, पितृसत्ता की गुफा में हैं।